**LĒMUMS**

Liepājā

|  |  |  |
| --- | --- | --- |
| 2024. gada 18. aprīlī | Nr.179/4  (prot. Nr.4, 38.§) |  |

Par dzīvokļa īpašuma Kaktu ielā 16-6

nosacīto cenu

Lai apstiprinātu atsavināšanai nodotā dzīvokļa īpašuma nosacīto cenu, pamatojoties uz Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 3. panta pirmās daļas 2. punktu, 4. panta ceturtās daļas 5. punktu, 8. panta otro un trešo daļu, 37. panta pirmās daļas 4. punktu un 45. panta trešo daļu, Liepājas pilsētas domes 2007. gada 13. aprīļa nolikumu Nr.22 "Liepājas pilsētas pašvaldības dzīvokļa īpašumu atsavināšanas nolikums", Liepājas valstspilsētas pašvaldības domes 2024. gada 25. janvāra lēmumu Nr.26/1 "Par dzīvokļa īpašuma Kaktu ielā 16-6 atsavināšanu" un SIA "Projektu vadība RRGD" 2024. gada 12. marta nekustamā īpašuma novērtējumu "Par nekustamā īpašuma Liepāja, Kaktu ielā 16, dz. Nr.6 tirgus vērtības aprēķināšanu", izskatot Liepājas valstspilsētas pašvaldības Dzīvojamo māju privatizācijas komisijas 2024. gada 13. marta lēmumu (sēdes protokols Nr.13/2.2.20) un Liepājas valstspilsētas pašvaldības domes pastāvīgās Finanšu komitejas 2024. gada 11. aprīļa lēmumu (sēdes protokols Nr.4), Liepājas valstspilsētas pašvaldības dome **nolemj:**

1. Apstiprināt Liepājas valstspilsētas pašvaldībai piederošā dzīvokļa īpašuma Kaktu ielā 16-6, Liepājā, kadastra numurs 1700 903 0254, reģistrēts Liepājas pilsētas zemesgrāmatas nodalījumā Nr.3156-6, nosacīto cenu 18000 EUR (astoņpadsmit tūkstoši *euro*).

2. Noteikt, ka atsavināšanas ierosinātājam 1 (viena) mēneša laikā no atsavināšanas paziņojuma saņemšanas dienas jāpaziņo par pirmpirkuma tiesību izmantošanu.

3. Pirmpirkuma tiesību izmantošanas gadījumā, pirkuma maksa pilnā apjomā samaksājama viena mēneša laikā no dienas, kad paziņojums par pirmpirkuma tiesību izmantošanu saņemts pašvaldībā, pirkuma maksu pārskaitot Liepājas Nekustamā īpašuma pārvaldei, reģistrācijas Nr.90002066769, akciju sabiedrība "SEB banka", konts Nr.LV12UNLA0050007588848.

4. Gadījumā, ja pirkuma maksa pilnā apjomā netiek samaksāta šī lēmuma 3. punktā noteiktajā termiņā, šis lēmums un Liepājas valstspilsētas pašvaldības domes 2024. gada 25. janvāra lēmums Nr.26/1 "Par dzīvokļa īpašuma Kaktu ielā 16-6 atsavināšanu" zaudē spēku.

5. Pilnvarot Liepājas Nekustamā īpašuma pārvaldes vadītāju Liepājas valstspilsētas pašvaldības vārdā parakstīt lēmuma 1. punktā minētā dzīvokļa īpašuma pirkuma līgumu.

6. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Kurzemes rajona tiesai, Finanšu pārvaldei, Liepājas Nekustamā īpašuma pārvaldei (galvenajai grāmatvedei), Dzīvojamo māju privatizācijas komisijai, Izpilddirektora birojam, atsavināšanas ierosinātājam | |